
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1884 

14 Σεπτεμβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός των Περιφερειακών Ιατρείων (ΠΙ) 
Ελαφονήσου, Γερακίου Λακωνίας και Καλλιάνων 


Κορινθίας, ως Πολυδύναμων Περιφερειακών Ια¬ 
τρείων (ΠΠΙ) και σύσταση θέσεων προσωπικού.. 1 
Ιδρυση Τμημάτων Μετεκπαίδευσης στις πόλεις - Δή¬ 
μους Ιεράπετρας και Σητείας Κρήτης. 2 

Συμπλήρωση Απόφασης έγκρισης προμήθειας και 
χρήσης κινητών τηλεφώνων. 3 


Τροποποίηση της υπ’ αριθμ. 9471/1.8.2005 υπουργι¬ 
κής απόφασης (ΦΕΚ 154/τ.Παράρτημα/8.8.2005), 
με θέμα «Διαδικασία πλήρωσης θέσεων εκπαι¬ 
δευτικού προσωπικού (Ε.Π.) στις ΑΣΤΕ του ΟΤΕΚ 
και ρύθμιση σχετικών θεμάτων με την προκήρυ¬ 
ξη των θέσεων Ε.Π., τον διορισμό και την ανάλη¬ 


ψη υπηρεσίας των επιλεγέντων». 4 

Καθιέρωση συστήματος κυρώσεων των Εκπαιδευ¬ 
τών Υποψηφίων Οδηγών, Σχολών Οδηγών και Κέ¬ 
ντρων Θεωρητικής Εκπαίδευσης Υποψηφίων Οδη¬ 
γών (ΚΕΘΕΥΟ). 5 

Υπερωριακή εργασία μονίμου προσωπικού ΝΑΤ για 
τους μήνες από Οκτώβριο έως και Δεκέμβριο 

έτους 2007. 6 

Υπερωριακή εργασία μόνιμου προσωπικού ΟΙΚΟΥ 
ΝΑΥΤΟΥ (Ο.Ν.) για τους μήνες από Οκτώβριο έως 
και Δεκέμβριο έτους 2007. 7 


ΑΠΟΦΑΣΕΙ Σ 

Αριθμ. Υ3α/ΓΠ 94863 (1) 


Χαρακτηρισμός των Περιφερειακών Ιατρείων (ΠΙ) Ελα¬ 
φονήσου, Γ ερακίου Λακωνίας και Καλλιάνων Κοριν¬ 
θίας, ως Πολυδύναμων Περιφερειακών Ιατρείων (ΠΠΙ) 
και σύσταση θέσεων προσωπικού. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 1 και 5 του ν. 2194/1994 


«Αποκατάσταση του Εθνικού Συστήματος Υγείας και 
άλλες διατάξεις» (ΦΕΚ 34/τ.Α' 16. 3.1994). 

2. Τις διατάξεις του άρθρου 27 του ν. 2519/1997/ΦΕΚ 
165 Α'/1997 όπως τροποποιήθηκαν με το άρθρο 23, του 
ν. 3172/2003 (ΦΕΚ 197 Α76.8.2003). 

3. Τις διατάξεις του ν. 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81/τ.Α74.4.2005). 

4. Τις διατάξεις των άρθρων 1 και 15, του ν. 2889/2001 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ 37/τ.Α72. 3.2001). 

5. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ.Α72000). 

6. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όρ¬ 
γανα, που κυρώθηκε με το άρθρο πρώτο του π.δ/τος 
63/2005 (ΦΕΚ 98 Α') και το γεγονός ότι από τις διατά¬ 
ξεις της απόφασης αυτής θα προκληθεί δαπάνη ύψους 
α) 622.6006 ετησίως, για μισθοδοσία προσωπικού, που 
θα αντιμετωπιστεί από πιστώσεις του Προϋπολογισμού 
του Υπουργείου Υγείας και Κοινωνικής Αλληλεγγύης 
(Ε.Φ. 15-210 ΚΑΕ 0200 ομάδας) με την πλήρωση τους 
β)Δεν θα προκληθεί δαπάνη για ανέγερση κτιρίων επει¬ 
δή για τα ιατρεία Ελαφονήσου και Γ ερακίου διατίθενται 
κτίρια κατάλληλα από τους οικείους Δήμους για πιθανή 
μεταστέγαση τους, το δε ΠΙ Καλλιάνων θα εξακολου¬ 
θήσει να λειτουργεί στο υπάρχον κτίριο γ) 30.000 € 
ετησίως για λειτουργικά έξοδα που θα καλύπτεται από 
τους προϋπολογισμούς των οικείων νοσοκομείων. 

7. Την υπ’ αριθμ. ΔΙΔΚ/Φ.1/2/6139/2004 απόφαση ανά¬ 
θεσης αρμοδιοτήτων στους υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527/τ. Β7 
24.3.2004). 

8. Την υπ’ αριθμ. 37930/ΔΙΟΕ 1264/2005 απόφαση του 
Πρωθυπουργού και του Υπουργού Οικονομίας και Οικο¬ 
νομικών, «Καθορισμός αρμοδιοτήτων των Υφυπουργών 
Οικονομίας και Οικονομικών» (ΕΚ 1432/τ.Β72005), όπως 
ισχύει. 

9. Τις υπ’ αριθμ. 416,417/18.7.2007 και 426/20.7.2007 απο¬ 
φάσεις του Διοικητή της 6ης Υ.ΠΕ. 

10. Την υπ’ αριθμ. 5/8.8.2007 (θέμα 16°) απόφαση του 
ΚΕ.ΣΥ.ΠΕ., αποφασίζουμε: 

1. Το Περιφερειακό Ιατρείο (ΠΙ) Ελαφονήσου, νομού 
Λακωνίας, που αποτελεί αποκεντρωμένη μονάδα του 
Κέντρου Υγείας (ΚΥ) Νεάπολης, του ΓΝ Σπάρτης, της 

ΔΥΠΕ Πελοπόννησου, χαρακτηρίζεται ως Πολυδύναμο 
Περιφερειακό Ιατρείο (ΠΠΙ). 

Συνιστώνται οι παρακάτω θέσεις προσωπικού για τις 
ανάγκες του Πολυδύναμου Περιφερειακού Ιατρείου ΠΠΙ, 
ως ακολούθως: 

1. Κλάδος Γιατρών ΕΣΥ 

Μία (1) θέση Δ/ντή Γενικής Ιατρικής ή Παθολογίας. 

Μία (1) θέση Επιμ. Α' Γενικής Ιατρικής ή Παθολογίας. 

II .Λοιπό Προσωπικό 

ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Μία (1) θέση. 

Κλάδος ΤΕ Ραδιολογίας - Ακτινολογίας 
Μία (1) θέση 

Η θέση αυτή καλύπτεται μόνο σε περίπτωση έλλειψης 
υποψηφίων του κλάδου ΤΕ Ραδιολογίας - Ακτινολογίας, 
και από υποψήφιους της κατηγορίας ΔΕ του κλάδου 
ΔΕ Χειριστών Ιατρικών Συσκευών (Χειριστών - Εμφανι¬ 
στούν). Στην περίπτωση αυτή η θέση ορίζεται ως θέση 
κατηγορίας ΔΕ, κλάδου Χειριστών Ιατρικών Συσκευών 
και επαναφέρεται ως θέση κατηγορίας ΤΕ, κλάδου Ρα¬ 
διολογίας - Ακτινολογίας, όταν καταστεί κενή. 

Κλάδος ΤΕ Ιατρικών Εργαστηρίων 
Μία (1) θέση 

Η θέση αυτή καλύπτεται μόνο σε περίπτωση έλλει¬ 
ψης υποψηφίων του κλάδου ΤΕ Ιατρικών Εργαστηρίων, 
και από υποψήφιους της κατηγορίας ΔΕ του κλάδου 
ΔΕ Βοηθών Ιατρικών και Βιολογικών Εργαστηρίων (Πα¬ 
ρασκευαστών). Στην περίπτωση αυτή η θέση ορίζεται 
ως θέση κατηγορίας ΔΕ, κλάδου Βοηθών Ιατρικών και 
Βιολογικών Εργαστηρίων (Παρασκευαστών) και επα- 
ναφέρεται ως θέση κατηγορίας ΤΕ, κλάδου Ιατρικών 
Εργαστηρίων, όταν καταστεί κενή. 

ΚΑΤΗΓΟΡΙΑ ΔΕ 

Κλάδος ΔΕ Αδελφών Νοσοκόμων 
Τρεις (3) θέσεις 
ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 

Μία (1) θέση 

Κλάδος ΥΕ Επιμελητών 

Μία (1) θέση 

2. Το Περιφερειακό Ιατρείο (ΠΙ) Γερακίου, νομού Λα¬ 
κωνίας, που αποτελεί αποκεντρωμένη μονάδα του 
Κέντρου Υγείας (ΚΥ) Βλαχιώτη, του ΓΝ Σπάρτης, της 
ΔΥΠΕ Πελοποννήσου, χαρακτηρίζεται ως Πολυδύναμο 
Περιφερειακό Ιατρείο (ΠΠΙ). 

Συνιστώνται οι παρακάτω θέσεις προσωπικού για τις 
ανάγκες του Πολυδύναμου Περιφερειακού Ιατρείου ΠΠΙ, 
ως ακολούθως: 

I. Κλάδος Γ ιατρών ΕΣΥ 

Μία (1) θέση Δ/ντή Γενικής Ιατρικής ή Παθολογίας 
Μία (1) θέση Επιμ. Α' Γενικής Ιατρικής ή Παθολογίας 

II. Λοιπό Προσωπικό 
ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Μία (1) θέση 

Κλάδος ΤΕ Ραδιολογίας - Ακτινολογίας 
Μία (1) θέση 

Η θέση αυτή καλύπτεται μόνο σε περίπτωση έλλειψης 
υποψηφίων του κλάδου ΤΕ Ραδιολογίας - Ακτινολογίας, 
και από υποψήφιους της κατηγορίας ΔΕ του κλάδου 
ΔΕ Χειριστών Ιατρικών Συσκευών (Χειριστών - Εμφανι¬ 
στούν). Στην περίπτωση αυτή η θέση ορίζεται ως θέση 
κατηγορίας ΔΕ, κλάδου Χειριστών Ιατρικών Συσκευών 


και επαναφέρεται ως θέση κατηγορίας ΤΕ, κλάδου Ρα¬ 
διολογίας - Ακτινολογίας, όταν καταστεί κενή. 

Κλάδος ΤΕ Ιατρικών Εργαστηρίων 
Μία (1) θέση 

Η θέση αυτή μπορεί να καλύπτεται, μόνο σε περί¬ 
πτωση έλλειψης υποψηφίων του κλάδου ΤΕ Ιατρικών 
Εργαστηρίων, και από υποψήφιους της κατηγορίας ΔΕ 
του κλάδου ΔΕ Βοηθών Ιατρικών και Βιολογικών Ερ¬ 
γαστηρίων (Παρασκευαστών). Στην περίπτωση αυτή η 
θέση ορίζεται ως θέση κατηγορίας ΔΕ, κλάδου Βοηθών 
Ιατρικών και Βιολογικών Εργαστηρίων (Παρασκευαστών) 
και επαναφέρεται ως θέση κατηγορίας ΤΕ, κλάδου Ια¬ 
τρικών Εργαστηρίων, όταν καταστεί κενή. 

ΚΑΤΗΓΟΡΙΑ ΔΕ 

Κλάδος ΔΕ Αδελφών Νοσοκόμων 
Τ ρεις (3) θέσεις 
ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 

Μία (1) θέση 

Κλάδος ΥΕ Επιμελητών 

Μία (1) θέση 

3. Το Περιφερειακό Ιατρείο (ΠΙ) Καλλιάνων, νομού 
Κορινθίας, που αποτελεί αποκεντρωμένη μονάδα του 
Κέντρου Υγείας (ΚΥ) Κιάτου, του ΓΝ Κορίνθου, της ΔΥΠΕ 
Πελοποννήσου, χαρακτηρίζεται ως Πολυδύναμο Περι¬ 
φερειακό Ιατρείο (ΠΠΙ). 

Συνιστώνται οι παρακάτω θέσεις προσωπικού για τις 
ανάγκες του Πολυδύναμου Περιφερειακού Ιατρείου ΠΠΙ, 
ως ακολούθως: 

I. Κλάδος Γ ιατρών ΕΣΥ 

Μία (1) θέση Επιμ. Β' Γενικής Ιατρικής ή Παθολογίας 

II. Λοιπό Προσωπικό 
ΚΑΤΗΓΟΡΙΑ ΔΕ 

Κλάδος ΔΕ Αδελφών Νοσοκόμων 
Δύο (2) θέσεις 

Κλάδος ΔΕ Βοηθών Ιατρικών και Βιολογικών Εργα¬ 
στηρίων (Παρασκευαστών) 

Μία (1) θέση 
ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Μία (1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 
-♦- 

Αριθμ. 10462 (2) 

Ίδρυση Τμημάτων Μετεκπαίδευσης στις πόλεις - 
Δήμους Ιεράπετρας και Σητείας Κρήτης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του εδαφίου α' της παρ. 7 του άρθρου 

25 του ν. 3105/03 «Τουριστική εκπαίδευση και κατάρτιση, 
ρυθμίσεις για τον τουρισμό και άλλες διατάξεις» (ΦΕΚ 
29/Α/2003), όπως αυτός τροποποίησε τον ν. 1077/1980 
(ΦΕΚ 225/Α/198 0). 

2. Τις διατάξεις του π.δ. 122/2004 (ΦΕΚ 85/Α/2004) 
«Ανασύσταση Υπουργείου Τουρισμού». 

3. Τις διατάξεις του ν. 3270/8.10.2004 (ΦΕΚ 187/Α/ 
11.10.2004 «Αρμοδιότητες του Υπουργείου Τουριστικής 
Ανάπτυξης και θέματα τουρισμού». 

4. Τις διατάξεις του π.δ. 121/2004 (ΦΕΚ 84/Α/2004) «Δι¬ 
ορισμός Υπουργών και Υφυπουργών». 

5. Τις διατάξεις του π.δ. 33/2006 (ΦΕΚ 35/Α/2006) «Δι¬ 
ορισμός μελών της Κυβέρνησης και Υφυπουργών». 

6. Την υπ’ αριθμ. 37930/ΔΙΟΕ1264/14.10.2005 (ΦΕΚ 1432/ 
Β/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Ανάθεση 
αρμοδιοτήτων στους Υφ/γούς Οικονομικών». 

7. Την υπ’ αριθμ. 251/13.6.2007 απόφαση που λήφθηκε 
στην 23η συνεδρίαση του Δ.Σ. του ΟΤΕΚ. 

8. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κωδικοποιήθηκε 
με το άθρθο πρώτο του π.δ. 63/2005 (Α' 98). 

9. Τις διατάξεις του ν. 2362/1995 (ΦΕΚ Α/247) άρθρο 
22 παρ. 3. 

10. Το γεγονός ότι από την παρούσα απόφαση προκα- 
λείται δαπάνη ύψους 140.000 ευρώ περίπου ετησίως, η 
οποία θα καλυφθεί από το Π.Δ.Ε. του Υπουργείου Τουρι¬ 
στικής Ανάπτυξης και συγκεκριμένα από το επιχειρησια¬ 
κό πρόγραμμα ΕΠ.ΑΝ. και τη ΣΑΕ 011/3, αποφασίζουμε: 

1. Ιδρύουμε τμήματα Μετεκπαίδευσης εργαζομένων 
στον Τουριστικό Τομέα στις πόλεις- Δήμους Σητείας 
και Ιεράπετρας. 

2. Η ίδρυση τμημάτων Μετεκπαίδευσης αφορά σε δύο 
(2) τμήματα στην πόλη - Δήμο της Σητείας και τριών (3) 
τμημάτων στην πόλη - Δήμο της Ιεράπετρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ Β. ΜΑΓΓΙΝΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 14915 (3) 

Συμπλήρωση Απόφασης έγκρισης προμήθειας και 
χρήσης κινητών τηλεφώνων. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 2362/1995 (ΦΕΚ 247/Α/27.11.1995) 
«Περί Δημοσίου Λογιστικού, ελέγχου των δαπανών του 
κράτους και άλλες διατάξεις», άρθρο 82, παρ. 4 και 
άρθρο 83. 

2. Το π.δ. 394/1996 (ΦΕΚ/266/Α/4.12.1996) «Κανονισμός 
προμηθειών του Δημοσίου». 

3. Την υπ’ αριθμ. 55/2572/3.2.1998 εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης που αφορά Δαπάνες κινητών τηλεφώνων των Δη¬ 
μοσίων Υπηρεσιών και Ν.Π.Δ.Δ. 


4. Τις διατάξεις του ν. 2648/1998 (ΦΕΚ 238/Α) άρθρο 11 
και του ν. 2741/1999 (ΦΕΚ 199Α) άρθρο 10 παρ. 14. 

5. Τις διατάξεις του ν. 2160/1993 (ΦΕΚ 118/Α/19.7.1993), 
άρθρο 1 παρ. 2α «Ρυθμίσεις για τον Τουρισμό και άλλες 
διατάξεις». 

6. Το π.δ. 122/17.3.2004 «Ανασύσταση Υπουργείου Του¬ 
ρισμού (ΦΕΚ. 85Α/17.3.2004). 

7. Το π.δ. 33/15.2.2006 « Διορισμός μελών της Κυβέρ¬ 
νησης, Υπουργών Αναπληρωτή Υπουργού & Υφυπουρ¬ 
γών». 

8. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης» (ΦΕΚ. 187/Α711.10.2004), άρθρο 
2 παρ. Ια «Εποπτευόμενα Νομικά Πρόσωπα». 

9. Την υπ’ αριθμ. 8713/18.11.2004 απόφαση Υφυπουργού 
Τουρ. Ανάπτυξης. 

10. Το υπ’ αριθμ. 515245/27.7.2007 έγγραφο του Γενικού 
Γραμματέα του ΕΟΤ. 

11. Την ανάγκη προμήθειας και χρήσης κινητών τηλε¬ 
φώνων για κάλυψη υπηρεσιακών αναγκών των Προϊστα¬ 
μένων των νεοϊδρυθέντων Υπηρεσιών Εξωτερικού του 
ΕΟΤ, αποφασίζουμε: 

1. Συμπληρώνουμε την υπ’ αριθμ. 8713/18.11.2004 απόφα¬ 
ση του Υφυπουργού Τουριστικής Ανάπτυξης ως εξής: 

Εγκρίνουμε την προμήθεια και χρήση κινητού τηλε¬ 
φώνου στους Προϊσταμένους των παρακάτω νεοϊδρυ- 
θέντων Υπηρεσιών Εξωτερικού του ΕΟΤ για κάλυψη 
υπηρεσιακών αναγκών: 

- Γ ραφείο Κύπρου 

- Παράρτημα Βουλγαρίας 

- Γ ραφείο Ρουμανίας 

- Γ ραφείο Σερβίας 

- Γ ραφείο Πολωνίας 

- Γ ραφείο Ντουμπάι. 

2. Η δαπάνη θα βαρύνει τους εγκεκριμένους προϋ¬ 
πολογισμούς εξόδων Διοίκησης και Λειτουργίας των 
Υπηρεσιών του εξωτερικού του ΕΟΤ και σε καμία πε¬ 
ρίπτωση δεν επιτρέπεται υπέρβαση του ποσού των € 
1.200,00 (χιλίων διακοσίων) εντός του ιδίου έτους ανά 
σύνδεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ- ΠΕΤΡΑΔΙΑ 
-♦- 

Αριθμ. 11305 (4) 

Τροποποίηση της υπ’ αριθμ. 9471/1.8.2005 υπουργικής 
απόφασης (ΦΕΚ 154/τ.Παράρτημα/8.8.2005), με θέμα 
«Διαδικασία πλήρωσης θέσεων εκπαιδευτικού προ¬ 
σωπικού (Ε.Π.) στις ΑΣΤΕ του ΟΤΕΚ και ρύθμιση σχε¬ 
τικών θεμάτων με την προκήρυξη των θέσεων Ε.Π., 
τον διορισμό και την ανάληψη υπηρεσίας των επι- 
λεγέντων». 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 11 του ν. 3105/2003 περί 
Τουριστικής Εκπαίδευσης και Κατάρτισης, ρυθμί¬ 
σεις για τον Τουρισμό και άλλες διατάξεις (ΦΕΚ 29/ 
Α/10.2.20 03). 




26954 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα προ¬ 
σωπικού» (ΦΕΚ 187/Α/11.10.2004). 

3. Την υπ’ αριθμ. 9471/1.8.2005 (ΦΕΚ 154/τ. Παράρτη¬ 
μα/ 8.8.2005) απόφαση Υφ/γού Τουριστικής Ανάπτυξης 
με θέμα «Διαδικασία πλήρωσης θέσεων εκπαιδευτικού 
προσωπικού (Ε.Π.) στις ΑΣΤΕ του ΟΤΕΚ και ρύθμιση 
σχετικών θεμάτων με την προκήρυξη των θέσεων Ε.Π., 
τον διορισμό και την ανάληψη υπηρεσίας των επιλε- 
γέντων». 

4. Το π.δ. 122/2004 (ΦΕΚ 85/Α/2004) «Ανασύσταση 
Υπουργείου Τουρισμού». 

5. Τις διατάξεις του π.δ. 33/2006 «Διορισμός των μελών 
της κυβέρνησης και Υπουργών» (ΦΕΚ 35/Α/15.2.2006). 

6. Την υπ’ αριθμ. 261/28.6.2007 Απόφαση που λήφθηκε 
στην 25η συνεδρίαση του Δ.Σ. του ΟΤΕΚ. 

7. Το γεγονός ότι κατά την πρώτη εφαρμογή του 
άρθρου 11 του ν. 3105/2003 δεν είναι εφικτή η ολο¬ 
κλήρωση της διαδικασίας που προβλέπεται μέσα στο 
χρονικό διάστημα που αρχικά ορίσθηκε με την υπ’ αριθμ. 
9471/1.8.2005 υπουργική απόφαση, αποφασίζουμε: 

1. Την συμπλήρωση της υπ’ αριθμ. 9471//1.8.2005 υπουρ¬ 
γικής απόφασης, στο Κεφάλαιο «ΔΙΑΔΙΚΑΣΙΑ ΠΛΗΡΩΣΗΣ 
ΘΕΣΕΩΝ Ε.Π. ΑΣΤΕ». Συγκεκριμένα μετά την παράγραφο 
7 προστίθεται παράγραφος 7α, ως εξής: 

«Κατά την πρώτη εφαρμογή του νόμου, το εκλεκτορικό 
σώμα συγκροτείται μέσα σε πενήντα ημέρες από την 
ημερομηνία δημοσίευσης του Φ.Ε.Κ. που αναφέρεται 
στην παράγραφο 4. Το εκλεκτορικό σώμα συνέρχεται 
μέσα σε δύο μήνες από την τελευταία ημέρα παραλαβής 
των αιτήσεων των υποψηφίων από τον Ο.Τ.Ε.Κ. και ορίζει 
τριμελή Εισηγητική Επιτροπή. Η Εισηγητική Επιτροπή 
μέσα σε προσθεσμία τεσσάρων μηνών από τον ορισμό 
της, η οποία μπορεί να παραταθεί με απόφαση του 
Προέδρου του Ο.Τ.Ε.Κ. για δύο ακόμη μήνες, υποβάλλει 
στο Διοικητικό Συμβούλιο του Ο.Τ.Ε.Κ. γραπτή έκθεση, 
στην οποία περιλαμβάνονται όσα ορίζονται στην επό¬ 
μενη παρ. 8.». 

2. Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 51961/6826 (5) 

Καθιέρωση συστήματος κυρώσεων των Εκπαιδευ¬ 
τών Υποψηφίων Οδηγών, Σχολών Οδηγών και Κέ¬ 
ντρων θεωρητικής Εκπαίδευσης Υποψηφίων Οδηγών 
(ΚΕΘΕΥΟ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. της παραγράφου 6 του άρθρου 94 του ν. 2696/1999 
«Κύρωση του Κώδικα Οδικής Κυκλοφορίας» (ΦΕΚ 57/Α’), 
όπως αντικαταστάθηκε με την παρ. 2 του άρθρου 85 
του ν. 3542/2007 (ΦΕΚ 50/Α'). 

β. της παραγράφου 10 του άρθρου 15 του ν. 3534/2007 
«Σύσταση Αρχής για την κατανομή του διαθέσιμου χρό¬ 


νου χρήσης στους ελληνικούς αερολιμένες και άλλες 
διατάξεις» (ΦΕΚ 40/Α') 

γ. του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που τέθηκε σε 
ισχύ με το άρθρο πρώτο του π.δ. 63/2005 (ΦΕΚ 98/Α'). 

2. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Πειθαρχικά Συμβούλια 

1. Στην έδρα κάθε Νομαρχιακής Αυτοδιοίκησης συ¬ 
γκροτείται με απόφαση των οικείων νομαρχών, Πρω¬ 
τοβάθμιο και Δευτεροβάθμιο Πειθαρχικό Συμβούλιο. Ει¬ 
δικότερα για τις Υπερνομαρχίες Αθηνών - Πειραιώς και 
Καβάλας- Ξάνθης - Δράμας, συγκροτούνται ξεχωριστά 
Πρωτοβάθμια και Δευτεροβάθμια Πειθαρχικά Συμβού¬ 
λια με έδρα τις αντίστοιχες Νομαρχίες ή Νομαρχιακά 
Διαμερίσματα ή Τομείς, με απόφαση των οικείων Νο¬ 
μαρχών. 

Έργο των Πειθαρχικών Συμβουλίων είναι η εκδίκαση 
των παραβάσεων και η επιβολή των σχετικών κυρώσεων, 
όπως αυτές προβλέπονται στην παρούσα απόφαση. 

Οι παραβάσεις αυτές εκδικάζονται από τα Πειθαρχικά 
Συμβούλια της Νομαρχιακής Αυτοδιοίκησης, όπου έχει 
έδρα η Σχολή ή το ΚΕ.Θ.Ε.Υ.Ο. 

2. Μέλη του Πρωτοβάθμιου Πειθαρχικού Συμβουλίου 
ορίζονται: 

α. Ο προϊστάμενος του τμήματος εκδόσεως αδειών 
οδήγησης, ή αν δεν υφίσταται τέτοιο τμήμα, ένας υπάλ¬ 
ληλος του κλάδου ΠΕ ή ΤΕ με βαθμό Α' ή Β', της Υπη¬ 
ρεσίας Μεταφορών και Επικοινωνιών ή ο προϊστάμενος 
τμήματος άλλης Υπηρεσίας της οικείας Νομαρχιακής 
Αυτοδιοίκησης, ως πρόεδρος. 

β. Ο αρχαιότερος υπάλληλος του τμήματος εκδόσε¬ 
ως αδειών οδήγησης ή αν δεν υφίσταται τέτοιο τμήμα 
άλλος υπάλληλος της υπηρεσίας Μεταφορών και Επι¬ 
κοινωνιών κλάδου ΠΕ ή ΤΕ με βαθμό Α' ή Β’. 

γ. Κοινός εκπρόσωπος των πρωτοβάθμιων σωματείων 
εκπαιδευτών του Νομού. Σε περίπτωση διαφωνίας τα 
πρωτοβάθμια σωματεία ορίζουν μέχρι δύο εκπροσώ¬ 
πους τους και από αυτούς επιλέγεται με απόφαση του 
οικείου Νομάρχη, ο κοινός εκπρόσωπος, με κλήρωση. 

Σε περίπτωση που σε συγκεκριμένο νομό δεν υπάρ¬ 
χουν πρωτοβάθμια σωματεία, ο εκπρόσωπος επιλέγεται 
με απόφαση του οικείου Νομάρχη από κατάλογο τριών 
τουλάχιστον μελών που συντάσσεται για τη συγκεκρι¬ 
μένη Νομαρχιακή Αυτοδιοίκηση από τα Δευτεροβάθμια 
Συνδικαλιστικά Όργανα των Εκπαιδευτών. 

3. Μέλη του Δευτεροβάθμιου Πειθαρχικού Συμβουλίου 
ορίζονται: 

α. Ο προϊστάμενος της Υπηρεσίας Μεταφορών και 
Επικοινωνιών ή άλλης Υπηρεσίας της οικείας Νομαρχι¬ 
ακής Αυτοδιοίκησης του κλάδου ΠΕ ή ΤΕ με βαθμό Α' 
που ορίζεται από τον οικείο Νομάρχη, ως πρόεδρος. 

β.Ένας (1) υπάλληλος της οικείας Νομαρχιακής Αυτο¬ 
διοίκησης του κλάδου ΠΕ ή ΤΕ με βαθμό Α' που ορίζεται 
από τον Νομάρχη. 

γ. Εκπρόσωπος των Δευτεροβαθμίων Συνδικαλιστικών 
Οργάνων των Εκπαιδευτών που επιλέγεται με απόφαση 
του οικείου Νομάρχη από κατάλογο πέντε τουλάχιστον 
μελών τα οποία προτείνονται από τα όργανα αυτά για 
τη συγκεκριμένη Νομαρχιακή Αυτοδιοίκηση. 

Σε περίπτωση διαφωνίας των ανωτέρω συνδικαλιστι¬ 
κών οργάνων τα πέντε μέλη ορίζονται κατ' αναλογία 
της δύναμής τους. 

4. Αν τα σωματεία, πρωτοβάθμια ή δευτεροβάθμια, 
δεν ορίσουν εκπροσώπους εντός μηνάς από την σχε¬ 
τική ειδοποίηση, τότε το τρίτο μέλος του Πειθαρχικού 
Συμβουλίου ορίζει ο Νομάρχης εκ των εκπαιδευτών που 
έχουν έδρα στην οικεία Νομαρχιακή Αυτοδιοίκηση. 

5. Τα Πειθαρχικά Συμβούλια Α' και Β' βαθμού συνε¬ 
δριάζουν με πρωτοβουλία του προέδρου και υποστη¬ 
ρίζονται από γραμματεία, η οποία: 

α. τηρεί ειδικό πρωτόκολλο και μητρώο παραβάσε¬ 
ων. 

β. δέχεται τις έγγραφες καταγγελίες για τη διάπραξη 
των παραβάσεων, τις απόψεις, εξηγήσεις και απολογίες 
όσων έχουν καταγγελθεί ή έχουν διαπράξει παράβαση 
και τις προωθεί στους προέδρους των Συμβουλίων. 

γ. διεκπεραιώνει τη σχετική αλληλογραφία. 

δ. εισηγείται στους προέδρους για τις ημερομηνίες 
συνεδριάσεων των Πειθαρχικών Συμβουλίων. 

ε. παρίσταται στις συνεδριάσεις των Συμβουλίων, χω¬ 
ρίς δικαίωμα διατύπωσης γνώμης, και μεριμνά για την 
τήρηση των πρακτικών. 

Αρθρο 2 

Κυρώσεις εκπαιδευτών υποψηφίων οδηγών 

Καθιερώνεται σύστημα κυρώσεων για παραβάσεις 
κατά την άσκηση του επαγγέλματος του εκπαιδευτή 
υποψηφίων οδηγών, ως ακολούθως: 

1. Η άδεια εκπαιδευτή υποψηφίων οδηγών αφαιρείται 
προσωρινά, όταν αφαιρείται η άδεια οδήγησης και για 
όσο χρόνο διαρκεί η αφαίρεση αυτή. Στην περίπτωση 
αυτή ο εκπαιδευτής δύναται να παρέχει μόνο θεωρητικά 
μαθήματα. 

2. Η άδεια του εκπαιδευτή υποψηφίων οδηγών αφαι- 
ρείται οριστικά, όταν για τον εκπαιδευτή εκδοθεί αμε- 
τάκλητη καταδικαστική απόφαση ποινικού δικαστη¬ 
ρίου για τα αδικήματα της παράνομης άσκησης του 
επαγγέλματος Εκπαιδευτή υποψηφίων οδηγών, κλοπής, 
υπεξαίρεσης, απάτης, εκβίασης, πλαστογραφίας, λαθρε¬ 
μπορίας, παράβασης της νομοθεσίας για ναρκωτικά, 
απιστίας, παράβασης καθήκοντος, εγκλήματος κατά των 
ηθών, λιποταξίας ή ανυποταξίας σε περίοδο πολέμου, 
παθητικής ή ενεργητικής δωροδοκίας, καθώς και για 
οποιοδήποτε άλλο αδίκημα με ποινές πάνω από δέκα 
(10) μήνες φυλάκισης αθροιστικά ή σε ποινές πάνω από 
ενενήντα (90) ημέρες φυλάκισης ή κράτησης αθροιστικά 
για παράβαση του Κώδικα Οδικής Κυκλοφορίας ή της 
νομοθεσίας για τα αυτοκίνητα γενικά. Στην περίπτωση 
αυτή, ο εκπαιδευτής υποχρεούται να καταθέσει εντός 
ενός (1) μηνάς, στην αρμόδια υπηρεσία Μεταφορών 
και Επικοινωνιών, την άδεια εκπαιδευτή. Σε αντίθετη 
περίπτωση, η Υπηρεσία Μεταφορών και Επικοινωνιών 
προβαίνει στην αφαίρεση της άδειας, με απόφαση του 
οικείου Νομάρχη, που εκδίδεται σε ένα (1) μήνα από τότε 
που με οποιοδήποτε τρόπο, έλαβε γνώση. 

3. Η άδεια εκπαιδευτή υποψηφίων οδηγών αφαιρείται 
προσωρινά, αν παύσει να πληρούται οποιαδήποτε από 
τις λοιπές προϋποθέσεις χορήγησής της, που προβλέ- 
πεται από τις κείμενες διατάξεις και για όσο διάστη¬ 
μα αυτή διαρκεί. Στην περίπτωση αυτή ο εκπαιδευτής 
υποχρεούται να καταθέσει εντός ενός (1) μηνάς, στην 
αρμόδια υπηρεσία Μεταφορών και Επικοινωνιών την 


άδεια εκπαιδευτή. Σε αντίθετη περίπτωση, η Υπηρεσία 
Μεταφορών και Επικοινωνιών προβαίνει στην αφαίρεση 
της άδειας, με απόφαση του οικείου Νομάρχη, που εκ- 
δίδεται σε ένα (1) μήνα από τότε που με οποιοδήποτε 
τρόπο, έλαβε γνώση. 

4. Η άδεια εκπαιδευτή υποψηφίων οδηγών αφαιρείται 
για ένα (1) μήνα, όταν ο εκπαιδευτής παρακρατεί και δεν 
παραδίνει στον κάτοχό του το δελτίο εκπαίδευσης και 
εξέτασης (ΔΕΕ) υποψήφιου οδηγού που αποδεδειγμένα 
το ζήτησε. Σε περίπτωση υποτροπής, επιβάλλεται η 
ποινή της αφαίρεσης της άδειας εκπαιδευτή υποψηφίων 
οδηγών για δύο (2) μήνες. 

5. Το δικαίωμα συμμετοχής του εκπαιδευτή στις πρα¬ 
κτικές εξετάσεις υποψηφίων οδηγών αναστέλλεται για 
ένα (1) μήνα, όταν ο εκπαιδευτής διακόπτει την πρακτι¬ 
κή εξέταση του υποψηφίου εκπαιδευτή ή οδηγού στην 
οποία παρίσταται και αρνείται να συνεχίσει την παρά¬ 
σταση, με υπαιτιότητά του. Σε περίπτωση υποτροπής, 
αναστέλλεται το δικαίωμα συμμετοχής του εκπαιδευτή 
στις πρακτικές εξετάσεις υποψηφίων οδηγών για δύο 
(2) μήνες. 

6. Το δικαίωμα συμμετοχής του εκπαιδευτή στις πρα¬ 
κτικές εξετάσεις υποψηφίων οδηγών αναστέλλεται για 
ένα (1) μήνα, όταν ο εκπαιδευτής παρεμβαίνει με οποιο- 
δήποτε τρόπο μεταξύ εξεταστή και εξεταζόμενου, κατά 
τη διάρκεια της εξέτασης του υποψηφίου, αντιδρώντας 
ανοίκεια και αδικαιολόγητα στις εντολές του εξεταστή. 
Σε περίπτωση υποτροπής, αναστέλλεται το δικαίωμα 
συμμετοχής του εκπαιδευτή στις πρακτικές εξετάσεις 
υποψηφίων οδηγών για δύο (2) μήνες. 

7. Η άδεια εκπαιδευτή υποψηφίων οδηγών αφαιρείται 
για ένα (1) μήνα, όταν ο εκπαιδευτής παρεμβαίνει με 
οποιοδήποτε τρόπο κατά τη διάρκεια της πρακτικής 
εξέτασης, με σκοπό την υποβοήθηση του υποψηφίου 
οδηγού, εκτός εάν τούτο είναι αναγκαίο για την απο¬ 
τροπή τροχαίου ατυχήματος. Σε περίπτωση υποτροπής, 
επιβάλλεται η ποινή της αφαίρεσης της άδειας εκπαι¬ 
δευτή υποψηφίων οδηγών για τρεις (3) μήνες. 

8. Η άδεια εκπαιδευτή υποψηφίων οδηγών αφαιρείται 
για ένα (1) μήνα, όταν ο εκπαιδευτής συμπεριφέρεται 
με απρέπεια προς εξεταστή ή εξεταζόμενο ή άλλο εκ¬ 
παιδευτή ή δεν παρέχει τα αναγκαία στοιχεία για την 
διενέργεια ελέγχων από το Σώμα Επιθεωρητών Ελε¬ 
γκτών του ΥΜΕ ή άλλο αρμόδιο ελεγκτικό όργανο. Σε 
περίπτωση υποτροπής, επιβάλλεται η ποινή της αφαί¬ 
ρεσης της άδειας εκπαιδευτή υποψηφίων οδηγών για 
τρεις (3) μήνες. 

9. Η άδεια εκπαιδευτή υποψηφίων οδηγών αφαιρείται 
για ένα (1) έτος, όταν ο εκπαιδευτής, στο όνομα του 
οποίου λειτουργεί σχολή οδηγών ή ΚΕΘΕΥΟ, χρησιμο¬ 
ποιεί ως εκπαιδευτές πρόσωπα στερούμενα των προ- 
βλεπόμενων τυπικών προσόντων ή πρόσωπα τα οποία 
δεν εργάζονται με οποιαδήποτε εργασιακή σχέση στη 
σχολή οδηγών ή το ΚΕΘΕΥΟ. Σε περίπτωση υποτροπής, 
επιβάλλεται η ποινή της αφαίρεσης της άδειας εκπαι¬ 
δευτή υποψηφίων οδηγών για δύο (2) έτη. 

10. Η άδεια εκπαιδευτή υποψηφίων οδηγών αφαιρεί- 
ται για τρεις (3) μήνες, όταν ο εκπαιδευτής εκπαιδεύει 
υποψήφιους οδηγούς, χωρίς να έχει άδεια λειτουργί¬ 
ας σχολής οδηγών ή ΚΕΘΕΥΟ, ή χωρίς να εργάζεται 
με εξαρτημένη σχέση εργασίας σε σχολή οδηγών ή 
ΚΕΘΕΥΟ. Σε περίπτωση υποτροπής, επιβάλλεται η ποι- 

νή της αφαίρεσης της άδειας εκπαιδευτή υποψηφίων 
οδηγών για ένα (1) έτος. 

11. Επιβάλλεται η κύρωση της έγγραφης επίπληξης, 
όταν ο εκπαιδευτής υποβάλει ψευδή υπεύθυνη δήλωση 
περί διενέργειας μαθημάτων θεωρητικής ή πρακτικής 
εκπαίδευσης. Σε περίπτωση υποτροπής για δεύτερη 
φορά, αφαιρείται η άδεια εκπαιδευτή για ένα (1) μήνα, 
για τρίτη φορά, αφαιρείται η άδεια εκπαιδευτή για έξι 
(6) μήνες και για τέταρτη φορά ή περισσότερες φορές, 
αφαιρείται η άδεια εκπαιδευτή για δύο (2) έτη. 

Στις περιπτώσεις υποτροπής για τρίτη και τέταρτη ή 
περισσότερες φορές στην παραπάνω παράβαση, επι¬ 
βάλλεται και αφαίρεση της άδειας ίδρυσης και λειτουρ¬ 
γίας της σχολής οδηγών ή ΚΕΘΕΥΟ, η οποία ανήκει ή 
στην οποία εργάζεται ή συνεργάζεται ο εκπαιδευτής, 
για τρεις (3) μήνες και δύο (2) έτη αντίστοιχα. 

12. Η άδεια εκπαιδευτή υποψηφίων οδηγών αφαιρεί- 
ται για ένα (1) μήνα, όταν ο εκπαιδευτής παραβιάσει 
τον ανώτατο ημερήσιο αριθμό ωρών εκπαίδευσης, που 
ορίζεται στην παρ. 10 του άρθρου 15 του ν. 3534/2007, 
όπως ισχύει κάθε φορά. Σε περίπτωση υποτροπής για 
δεύτερη φορά, αφαιρείται η άδεια εκπαιδευτή για τρεις 
(3) μήνες και για τρίτη ή περισσότερες φορές, αφαιρεί- 
ται η άδεια εκπαιδευτή για έξι (6) μήνες. 

Για τον υπολογισμό του παραπάνω ανώτατου ημερή¬ 
σιου αριθμού ωρών εκπαίδευσης, υπολογίζονται και οι 
ώρες απασχόλησης του εκπαιδευτή σε τυχόν δεύτερη 
εργασία, καθώς και οι ώρες πρακτικής εξέτασης υπο¬ 
ψηφίων οδηγών. 

13. Η άδεια του εκπαιδευτή υποψηφίων οδηγών αφαι- 
ρείται οριστικά, όταν ο εκπαιδευτής παραπεμφθεί τε¬ 
λεσίδικα σε δίκη για τα αδικήματα της δωροδοκίας ή 
απόπειρας δωροδοκίας εξεταστών με σκοπό τη λήψη 
άδειας οδήγησης από τον υποψήφιο οδηγό. 

14. Οι κυρώσεις των παραγράφων 1 έως και 3 του 
άρθρου αυτού, επιβάλλονται με απόφαση του οικείου 
Νομάρχη, όπου έχει την έδρα της η σχολή οδηγών της 
οποίας υπάλληλός της, ή ιδιοκτήτης ή συνιδιοκτήτης 
είναι ο συγκεκριμένος εκπαιδευτής. 

Οι κυρώσεις των λοιπών παραγράφων του άρθρου 
αυτού, επιβάλλονται με τελεσίδικη απόφαση του αρ¬ 
μόδιου Πειθαρχικού Συμβουλίου, η οποία κοινοποιείται 
στον ενδιαφερόμενο, με πράξη του οικείου Νομάρχη, 
εντός είκοσι (20) ημερών. 

Ολες οι παραπάνω αποφάσεις, και μέχρι της δημι¬ 
ουργίας ενιαίου μηχανογραφικού αρχείου εκπαιδευ¬ 
τών υποψηφίων οδηγών, κοινοποιούνται στη Διεύθυνση 
Οδικής Ασφάλειας και Περιβάλλοντος του Υπουργείου 
Μεταφορών και Επικοινωνιών. 

15. Προκειμένου για την εφαρμογή των κυρώσεων που 
προβλέπονται στις παραγράφους 1 και 3 έως 4 του 
παρόντος άρθρου, οι οικείες Υπηρεσίες Μεταφορών και 
Επικοινωνιών, αφαιρούν την άδεια εκπαιδευτή για το 
προβλεπόμενο χρονικό διάστημα και χορηγούν βεβαί¬ 
ωση στους ενδιαφερομένους, με την οποία επιτρέπεται 
μόνο η πραγματοποίηση θεωρητικών ή/και πρακτικών 
μαθημάτων ανάλογα με την περίπτωση, για όσο χρόνο 
ισχύει η κύρωση που έχει επιβληθεί. 

Άρθρο 3 

Κυρώσεις Σχολών Οδηγών και Κέντρων Θεωρητικής 
Εκπαίδευσης Υποψηφίων Οδηγών (ΚΕΘΕΥΟ) 

1. Η άδεια ίδρυσης και λειτουργίας Σχολής Οδηγών 
ή ΚΕΘΕΥΟ αφαιρείται όταν παύσει να πληρούται έστω 


και μια από τις προϋποθέσεις που απαιτούνται για τη 
χορήγησή της. Η άδεια επαναχορηγείται, μόνο εφόσον 
θεραπευθεί η έλλειψη αυτή και εφόσον πληρούνται και 
οι υπόλοιπες προϋποθέσεις χορήγησής της. 

2. Η άδεια ίδρυσης και λειτουργίας Σχολής Οδηγών 
ή ΚΕΘΕΥΟ αφαιρείται για έξι (6) μήνες, όταν η Σχολή 
Οδηγών ή το ΚΕΘΕΥΟ χρησιμοποιεί ως εκπαιδευτές 
άτομα, που δεν έχουν τα προβλεπόμενα τυπικά προ¬ 
σόντα ή δεν κατέχουν άδεια εκπαιδευτή ή η άδειά 
τους έχει αφαιρεθεί για οποιοδήποτε λόγο. Σε περί¬ 
πτωση υποτροπής, η άδεια ίδρυσης και λειτουργίας 
της Σχολής Οδηγών ή του ΚΕΘΕΥΟ αφαιρείται για 
δύο (2) έτη. 

3. Η άδεια ίδρυσης και λειτουργίας Σχολής Οδηγών ή 
ΚΕΘΕΥΟ ανακαλείται οριστικά, όταν το πρόσωπο (φυ¬ 
σικό ή νομικό) στο οποίο αυτή έχει χορηγηθεί, παύει 
για οποιοδήποτε λόγο να εκμεταλλεύεται τη Σχολή 
Οδηγών ή το ΚΕ.Θ.Ε.Υ.Ο. 

4. Η άδεια ίδρυσης και λειτουργίας Σχολής Οδηγών 
ή ΚΕΘΕΥΟ αφαιρείται για ένα (1) μήνα, όταν η Σχολή 
Οδηγών ή το ΚΕΘΕΥΟ δεν τηρεί τις προβλεπόμενες, από 
τις κείμενες διατάξεις, λεπτομέρειες λειτουργίας τους. 
Σε περίπτωση υποτροπής για δεύτερη φορά, η άδεια 
ίδρυσης και λειτουργίας αφαιρείται για τρεις (3) μήνες, 
για τρίτη φορά, η άδεια ίδρυσης και λειτουργίας αφαι- 
ρείται για έξι (6) μήνες και για τέταρτη ή περισσότερες 
φορές, η άδεια ίδρυσης και λειτουργίας αφαιρείται για 
δύο (2) έτη. 

5. Η άδεια ίδρυσης και λειτουργίας Σχολής Οδηγών 
ή ΚΕΘΕΥΟ αφαιρείται ή ανακαλείται με απόφαση του 
οικείου Νομάρχη, όπου έχει έδρα η συγκεκριμένη σχολή 
οδηγών ή το ΚΕΘΕΥΟ. 

Άρθρο 4 

Κλήση σε απολογία 

Οι διοικητικές κυρώσεις των παραγράφων 4 έως και 
13 του άρθρου 2 της παρούσας, επιβάλλονται αφού ο 
εκπαιδευτής κληθεί εγγράφως, να εκθέσει γραπτά τις 
απόψεις του μέσα σε διάστημα 15 ημερών. Αν περάσει 
η προθεσμία των 15 ημερών και ο ενδιαφερόμενος δεν 
υποβάλλει τις απόψεις του, η υπόθεση εκδικάζεται και 
επιβάλλονται οι προβλεπόμενες κυρώσεις. 

Ο παραβάτης μέσα σε διάστημα 15 ημερών από την 
ημερομηνία κοινοποίησης σ’ αυτόν της επιβληθείσης 
ποινής έχει δικαίωμα να υποβάλλει γραπτή ένσταση 
στη γραμματεία του Δευτεροβαθμίου Πειθαρχικού Συμ¬ 
βουλίου, το οποίο αφού μελετήσει τα σχετικά στοιχεία 
εκδίδει αιτιολογημένη απόφαση με την οποία απορρί¬ 
πτει ή δέχεται την ένσταση. 

Άρθρο 5 

Μεταβατικές διατάξεις 

1. Κάθε διάταξη που ρυθμίζει διαφορετικά τα προα- 
ναφερόμενα θέματα, καταργείται. 

2. Από της ισχύος της παρούσης, όλες οι υποθέσεις 
που εκκρεμούν στα Πρωτοβάθμια και Δευτεροβάθμια 
Πειθαρχικά Συμβούλια, κρίνονται σύμφωνα με τις δια¬ 
τάξεις της παρούσας. 

Άρθρο 6 
Ισχύς 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26957 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 5116.04/24 (6) 

Υπερωριακή εργασία μονίμου προσωπικού ΝΑΤ για 
τους μήνες από Οκτώβριο έως και Δεκέμβριο έτους 
2007. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α'). 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 76283/27.12.2006 έγγραφο του ΝΑΤ, με 
το οποίο διαβιβάσθηκαν τα πρακτικά της 36ης συνεδρί¬ 
ασης Δ.Σ./ΝΑΤ της 18.12.2006, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας 36.000 ωρών συνολικά, με αμοιβή, 
για διακόσιους (200) μονίμους υπαλλήλους ΝΑΥΤΙΚΟΥ 
ΑΠΟΜΑΧΙΚΟΥ ΤΑΜΕΙΟΥ (ΝΑΤ), εκ των συνολικά διακο- 
σίων είκοσι οκτώ (228) υπηρετούντων, για την αντιμε¬ 
τώπιση εκτάκτων υπηρεσιακών αναγκών, για τους μήνες 
από Οκτώβριο έως και Δεκέμβριο έτους 2007. 

Οι άλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

- Κωδικογράφηση ναυτολογίων έτους 2005 και 2006. 
Καταχώρηση των υπηρεσιών των ναυτικών στην ατομική 
τους μερίδα - έκδοση φύλλων εκκαθάρισης ναυτολογίων 
(ναυτολόγια 1.260 για το 2005 και 480 για το 2006). 

- Διαφορές μισθολογίων ετών 2004 - 2005 (κ.ν. 
792/1978 άρθρο 37, παρ. 1 που αφορούν ξένη υπηρεσία. 
Εκκρεμούν περίπου 2.000 υποθέσεις - αποστολή ενη¬ 
μερωτικών σημειωμάτων και περίπου 4.000 υποθέσεις 
για αρχειοθέτηση. 

- Αρχειοθέτηση φύλλων εκκαθάρισης και επιδοτηρίων 
αυτών στους φακέλους των πλοίων. 

- Εκκρεμούν 2.500 αιτήσεις για έκδοση δελτίου διαδο¬ 
χικής ασφάλισης σύμφωνα με το ν. 3232/2004. 

- Εκκρεμούν περίπου 600 αιτήσεις για δικαίωμα εξα¬ 
γοράς, σύμφωνα με το ν. 3075/2002 καθώς και περίπου 
6.000 αιτήσεις απορριπτικές που πρέπει να απαντη¬ 
θούν. 

- Αναζήτηση των αχρεωστήτως καταβληθεισών συ¬ 
ντάξεων που πιστώθηκαν στο λογαριασμό θανόντων 
συνταξιούχων μετά το θάνατό τους. 

- 650 περίπου αιτήσεις συνταξιούχων ΚΕΑΝ που ζη¬ 
τούν εξαγορά ολόκληρου χρόνου προκειμένου να αυξη¬ 
θεί το ποσοστό της μηνιαίας επικουρικής σύνταξης. 

-170 αιτήσεις (έτους 2001 - 2005) για αναπροσαρμογή 
συντάξεων με το ν. 2390/96 (εντάξεις προϊσταμένων 
στον'Υπαρχο και Ναύτη στον Μάγειρο Α'). 

- Εφάπαξ ΤΠΚΠΕΝ διαδοχικής ασφάλισης από 15.2.2005 
έως σήμερα 750 περιπτώσεις. 

- Εφάπαξ ΤΠΑΕΝ διαδοχικής ασφάλισης από 1.6.2005 
έως σήμερα, 250 περιπτώσεις. 


-Έλεγχος λογιστικών εγγραφών και διαχείρισης κοι¬ 
νοχρήστων ακίνητης περιουσίας από το 1995. 

- Καταχώρηση στον Η/Υ των παραστατικών του Λο¬ 
γιστηρίου από το Φεβρουάριο του 2004. 

- Δημιουργία πλήρους φακέλου για κάθε ακίνητο του 
ΝΑΤ. 

- Καταχώρηση σε ηλεκτρονική μορφή των γραμματίων 
είσπραξης μισθωμάτων όλων των μισθίων, ετών 2003, 
2004, 2005, 2006 καθώς και των αντίστοιχων αναδρομι¬ 
κών λόγω της ετήσιας αναπροσαρμογής τους, κατόπιν 
σχετικού ελέγχου. 

- Επανυπολογισμός σύνταξης ΝΑΤ-ΚΕΑΝ, 2.500 περί¬ 
που συνταξιούχων των οποίων μέχρι σήμερα η σύνταξη 
είναι λανθασμένη. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Για τη δαπάνη που θα προκύψει από την ανωτέρω 
αιτία ύψους 315.000 ευρώ περίπου, υπάρχει εγγεγραμ¬ 
μένη πίστωση στον Προϋπολογισμό έτους 2007 του 
ανωτέρω φορέα (ΚΑΕ 0261). 

3. Ο αριθμός του προσωπικού που θα απασχολεί¬ 
ται υπερωριακά κάθε φορά, καθώς και ο αριθμός των 
ωρών, θα εξαρτηθεί από τις πραγματικές υπηρεσιακές 
ανάγκες και θα καθοριστεί σε απόφαση του Προέδρου 
Δ.Σ./ΝΑΤ. 

Σε προσωπικό το οποίο κατά το διάστημα αυτό θα 
συμμετάσχει σε ομάδες εργασίας - επιτροπές οι οποίες 
είναι αμειβόμενες δεν θα του καταβληθεί αποζημίωση 
για υπερωριακή απασχόληση. 

Υπεύθυνοι για την εκτέλεση υπερωριακής εργασίας 
στο ΝΑΤ ορίζονται οι Προϊστάμενοι Διευθύνσεων, Τμη¬ 
μάτων και αυτοτελών Γ ραφείων. 

4. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει αναδρομικά ένα μήνα πριν 
τη δημοσίευσή της. 

Πειραιάς, 13 Σεπτεμβρίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5116.04/25 (7) 

Υπερωριακή εργασία μόνιμου προσωπικού ΟΙΚΟΥ ΝΑΥ¬ 
ΤΟΥ (Ο.Ν.) για τους μήνες από Οκτώβριο έως και Δε¬ 
κέμβριο έτους 2007. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297Α'). 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ,Λ.Κ. 

3. Το απόσπασμα πρακτικού της υπ’ αριθμ. 4820/48/ 
22.11.2006 Συνεδρίασης του Διοικητικού Συμβουλίου ΟΙ¬ 
ΚΟΥ ΝΑΥΤΟΥ. 

4. Το υπ’ αριθμ. 31914/8.12.2006 έγγραφο ΟΙΚΟΥ ΝΑΥ¬ 
ΤΟΥ, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας με αμοιβή 31.500 ωρών για τους 
εκατόν εβδομήντα πέντε (175) μονίμους υπαλλήλους 
ΟΙΚΟΥ ΝΑΥΤΟΥ εκ των συνολικά διακοσίων τριάντα πέ- 

ντε (235) υπηρετούντων, για την αντιμετώπιση εκτάκτων 
υπηρεσιακών αναγκών για τους μήνες από Οκτώβριο 
έως και Δεκέμβριο έτους 2007 και ειδικότερα: 

- Προετοιμασία και λειτουργία των Παιδικών Κατα¬ 
σκηνώσεων. 

-Έκτακτη επιδότηση ανέργων ναυτικών τις εορτές 
των Χριστουγέννων και του Πάσχα. 

- Μηνιαία επιδότηση ανέργων ναυτικών. 

-Έλεγχος των δαπανών περίθαλψης των ασφαλισμέ¬ 
νων (συμβεβλημένων Ιατρών - Εργαστηρίων - Κλινικών 
- Νοσοκομείων, Ορθοπεδικών και Οπτικών Καταστημά¬ 
των, Φαρμακείων κ.λπ.) η εξόφληση των οποίων εκκρεμεί 
πέραν του εξαμήνου. 

- Διενέργεια εκτάκτων ελέγχων σε ασφαλισμένους. 

- Προληπτικοί έλεγχοι σε εντολές ιατροφαρμακευτι¬ 
κής περίθαλψης 

- Υποβοήθηση του συνεργείου του Ελεγκτικού Συνε¬ 
δρίου για τον επιτόπιο κατασταλτικό έλεγχο. 

Οι ώρες απογευματινής υπερωριακής εργασίας δεν 


μπορεί να υπερβαίνουν τις εξήντα (60) ανά υπάλληλο 
μηνιαίως. 

Προσωπικό το οποίο κατά το διάστημα αυτό θα απο¬ 
ζημιωθεί για συμμετοχή του σε ομάδες εργασίας-επι- 
τροπές δεν θα του καταβληθεί υπερωριακή αποζημίωση. 
Υπεύθυνοι για την εκτέλεση υπερωριακής εργασίας στον 
Οίκο Ναύτου ορίζονται οι Προϊστάμενοι Διευθύνσεων. 

2. Το ύψος της δαπάνης που θα προκόψει από την ανω¬ 
τέρω αιτία ανέρχεται στο ποσό 115.005 ευρώ περίπου 
θα βαρύνει τον Προϋπολογισμό του ανωτέρω φορέα 
έτους 2007 στον οποίο υπάρχει σχετική εγγεγραμμένη 
πίστωση στους ΚΑΕ 0261-0263. 

3. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει αναδρομικά ένα μήνα πριν 
τη δημοσίευσή της. 

Πειραιάς, 13 Σεπτεμβρίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

